Hei! Sid Roth tässä.
Tervetuloa maailmaani, joka on luonnollisesti yliluonnollinen.
Vieraani joutui ensimmäisten joukossa hengityskoneeseen koronan takia.
Lääkärit pitivät hänen tilannettaan täysin toivottomana, -
mutta enkeli tuli hänen luokseen ja opetti häntä kolmen yön ajan.
Jopa lääkärit kutsuvat hänen paranemistaan ihmeeksi.
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
Toivotan tervetulleeksi parhaan ystäväni Pyhän Hengen.
Pyydän, Pyhä Henki, että teet tästä ohjelmasta -
yliluonnollisesti luonnollisen ja luonnollisesti yliluonnollisen.
Pastori Mark Wallace sai koronavirus- tartunnan ensimmäisten joukossa.
Lääkärit eivät antaneet hänelle toivoa, ja saatana sanoi hänelle, -
että kamppailu oli liian kova. Olisi paras vain luovuttaa.
Hänen kamppailunsa koronaa vastaan pääsi otsikoihin kaikkialla maailmassa.
Kerro siitä.
Se oli hirvein käymäni taistelu, -
koska emme taistelleet vain sairautta vastaan, -
vaan myös hengellistä kuolemaa ja linnakkeita vastaan.
Vihollinen nosti niitä esiin. Uskon, että korona oli helvetin syövereistä.
Korjaa, jos olen väärässä, mutta uutisista olen ymmärtänyt, -
että jos joku menee sairaalaan ja joutuu hengityskoneeseen, -
hänen ennusteensa ei ole kovin hyvä.
Tuossa vaiheessa 89 prosenttia hengityskoneen joutuneista -
ei koskaan päässyt siitä pois, -
ja 11 prosentista, jotka pääsivät, vain yksi prosentti pääsi kotiin.
Kun menin sairaalaan huhtikuun 9. päivänä, -
arvelin kärsiväni vain nestehukasta ja olevani sairaalassa yön yli.
Suureksi yllätyksekseni minut kärrättiin teho-osastolle.
Olen pastorina käynyt teho-osastolla monta kertaa, mutta silloin tuntui, -
että minut vietiin huoneeseen, jonne ihmiset lähetettiin kuolemaan.
Samana yönä keskiyöllä lääkäri soitti vaimolleni ja sanoi, -
että minut oli pakko intuboida ja laittaa hengityskoneeseen.
Vaimoni kysyi, mitä tapahtuisi ilman sitä. En selviäisi, lääkäri sanoi.
Hengityskoneessakin mahdollisuuteni olivat huonot, -
mutta se oli tyhjää parempi.
Se on viimeinen asia, jonka muistan seuraavista 10 päivästä, -
koska olin seuraavat 10 päivää lääkkeellisessä koomassa. - Hetkinen.
Olet pastori ja tunnet Kirjoitukset.
Tunnet Jumalan Hengen.
Tunsitko silti olosi noin toivottomaksi?
Tunsin, koska olin sen kaiken keskellä.
Tauti oli tuntematon, eikä mikään ympärilläni ollut tavallista.
Sairaalassa maatessani en voinut ottaa vastaan vieraita.
Olin yksin ja peloissani, ja elimistöni lakkasi hiljalleen toimimasta.
Maksani, munuaiseni ja keuhkoni lakkasivat toimimasta, -
ja sydämeni hakkasi niin nopeasti, että lääkärit arvelivat -
minun kuolevan sydänkohtaukseen, jos selviäisin koronataudista.
He arvelivat minun kuolevan parissa tunnissa.
Mikä muutti kuolemanennustuksen, -
jonka lääkärit sinulle antoivat?
Yksin Jumala. En voi sanoa muuta, -
koska 17. huhtikuuta olin ollut hengityskoneessa yhdeksän päivää.
Lääkäri soitti vaimolleni ja sanoi, etten selviäisi hengissä.
Jokin nousi vaimoni sisällä, ja hän kysyi: -
"Mitä pitää tapahtua, jotta hän pääsisi hengityskoneesta?"
Lääkäri sanoi: "Ette ymmärrä. Ei hän pääse siitä pois."
Vaimoni alkoi rukoilla ja julistaa elämääni Jumalan lupauksia.
Hän oli juuri saanut Herralta Sanan 2. Tim. 4:17.
Siinä sanotaan: "Mutta Herra auttoi minua ja vahvisti minua, -
että sanan julistaminen minun kauttani tulisi täydelleen suoritetuksi, -
ja kaikki pakanat sen kuulisivat; ja minä pelastuin jalopeuran kidasta."
Hän tarrautui tuohon Sanaan ja pyysi esirukoilijoita rukoilemaan ihmettä -
ja täyskäännöstä. Kolme päivää sen jälkeen heräsin koomasta.
Sinä jos kuka olet esimerkki siitä, että vaikka 10 000 ihmistä rukoilisi, -
tarvitaan vain yksi rukoilija, jolla on uskoa, -
niin silloin miestä tai naista, jolla on tehtävä, ei oteta pois ennen aikojaan.
Markin elämästä käyty kamppailu liittyi näkyyn, -
jonka hän näki jo 19-vuotiaana.
Hän näki lopunaikojen näyn, jossa jae Hab. 2:14 toteutui.
Ihmeellisintä oli, että se toteutui hänen elinaikanaan.
Siinä sanotaan: "Sillä maa on oleva täynnä Herran kunnian tuntemusta, -
niinkuin vedet peittävät meren."
Hän sanoo, että näky, jonka Habakuk kauan sitten näki, -
on alkanut nyt toteutua. Jatkamme kohta.
Yliluonnollista-ohjelma jatkuu hetken kuluttua.
Tuntuuko sinusta, ettei Jumala kuuntele rukouksiasi tai puhu sinulle?
Minäkin olen kokenut sen, samoin kaikki vieraani.
Tästä osoitteesta voit katsoa sellaisten vieraiden haastatteluja, -
jotka ovat keksineet, miten rukoilla pysäyttämättömiä rukouksia.
Saat myös tietoa ilmaisesta GodTalk-rukoussovelluksestamme, -
jossa voit jättää rukouspyyntöjä. Sinun on jo aika saada läpimurtosi!
Yliluonnollista-ohjelma jatkuu.
Lääkäri sanoi Markin vaimolle, ettei Markilla ollut mitään toivoa.
Hän sai näyn, joka tuli kirjaimellisesti Herran enkeliltä.
Sitten enkeli tuli Markin luo sairaalaan -
kolmena peräkkäisenä yönä. Kerro tästä lisää, Mark.
Sinä aamuna, kun lääkäri kertoi vaimolleni, -
ettei minulla ollut toivoa, yksi seurakuntamme esirukoilijoista -
kertoi hänelle nähneensä näyn. Hänellä ei ollut aavistustakaan siitä, -
että olin hengityskoneessa. Emme olleet vielä kertoneet siitä kellekään.
Tuo nainen näki näyn ja sanoi: -
"Pastori Tammy, näin pastori Markin makaamassa sairaalavuoteessa, -
ja enkeli seisoi hänen vuoteensa jalkopäässä -
miekka esillä käyden sotaa ja tehden julistuksia.
Hänen suustaan tuli kuin kynä, joka kirjoitti kultaista tekstiä -
seiniin, lakanoihin, pastori Markin päälle, lattialle ja joka paikkaan."
Kun vaimoni kuuli pari tuntia myöhemmin, etten selviäisi, -
hän sanoi: "Ei. Olen nähnyt, mitä Jumala aikoo tehdä.
Huoneessa on enkeli. Näin asiat menevät."
Hän alkoi julistaa noita asioita, ja uskon... - Anteeksi, mitä asioita?
"En minä kuole, vaan elän ja julistan Herran töitä." (Ps. 118:17)
"Minä ravitsen hänet pitkällä iällä." (Ps. 91:16)
"Jumalalla on tarkoitus elämälleni, eikä vihollinen voi viedä sitä!"
Rukoukset nousivat Jumalan luo, ja uskon, että se avasi oven taivaaseen.
Kun heräsin koomasta, käteni ja jalkani olivat sidotut.
Päälläni oli vain lannevaate, koska minut oli pakattu jäihin -
kuumeen laskemiseksi. Minulla oli todella kova kuume.
Eräänä yönä olin täysin hereillä ja kuulin, -
että ääni alkoi kaikua huoneessani.
Ääni oli ukkosenjylinän kaltainen, ja se alkoi julistaa: -
"Et sinä kuole, vaan elät." "Minä ravitsen sinut pitkällä iällä."
"Mutta usko on luja luottamus siihen, mitä toivotaan, -
ojentautuminen sen mukaan, mikä ei näy." (Hepr. 11:1)
"Sinä tulet julistamaan Herran kunniaa!"
Tällaisia sanoja hänen suustaan tuli. En nähnyt häntä, -
mutta kuulin hänet. En ymmärrä, miten joku ei olisi kuullut, -
mutta huoneessa kävi hoitajia... Muista, että olin hengityskoneessa.
En pystynyt puhumaan, mutta katsoin hoitajaa.
Hän ei huomannut mitään, ja mietin, miten ihmeessä hän ei kuullut sitä.
Sitten huomasin, että hän lähti, ja ääni kuului koko yön.
En missään vaiheessa nähnyt enkeliä, mutta päättelin mielessäni, -
että naapurihuoneessa joku lääkäri varmaankin huusi täysillä.
Lääkärit eivät tee niin! - Ajattelin, ettei hän toiminut viisaasti, -
koska hänen tehtävänsä oli toimia lääkärinä, -
ei saarnata ja profetoida koko yötä! En tiennyt, mistä ääni tuli, -
ja tätä jatkui kolme yötä peräkkäin.
Aina vain uudestaan, yöt läpeensä.
Lopulta sanoin: "Herra, voisitko sulkea tuon miehen suun, -
että saisin vähän levättyä!"
Ääni vain jylisi ja kaikui.
Herra, lähetä tuo mies minun luokseni!
Makasin siis siellä, ja yhdessä vaiheessa minä todella kuolin.
Tunsin, että henkeni lähti minusta ja näin itseni makaamassa sängyllä.
Olin niin sairas. Uskoni ja ihmisyyteni ottivat yhteen. Halusin uskoa, -
mutta minulla oli niin kovat tuskat, että halusin vain kuolla.
Sanoin: "Herra, anna minun kuolla." Ja ääni puhui minulle.
Se oli suloinen ja hellä ääni.
"Olen tullut hakemaan sinut tänään. Ei se mitään."
En pystynyt puhumaan, mutta hengestäni nousi huokaus.
Tunsin Jumalan äänen ja sanoin: "Tuo ei ole Jumala!"
Sillä hetkellä, kun sanoin sen, -
kaikki näyt, kutsumukset ja profeetalliset sanat, -
jotka minulle oli ikinä puhuttu, alkoivat pyöriä päässäni.
Näin ne ikään kuin videona.
Seuraava asia, jonka sanoin, tai siis oikeasti en voinut puhua, -
mutta huokaisin, ja onneksi Jumala kuulee sydämen huokaukset.
Sanoin vain: "En ole vielä valmis!"
Tuo kuoleman henki lähti heti, -
ja seuraavaksi huomasin, että maksani ja munuaiseni alkoivat toimia.
Keuhkoni alkoivat toimia hyvin, ja pystyin hengittämään.
Olin hengityskoneessa, mutta arvoni paranivat ja sydän löysi oikean rytmin.
Kehostani pumpattiin ulos neljä litraa toksista nestettä.
Jumala muutti kaiken. Uskon sen johtuneen siitä, että tiesin kutsuni.
Tiesin sen enkä kuunnellut muuta.
Kun lähdin pois sairaalasta, lääkärit kutsuivat minua ihmemieheksi.
Mitä uutisotsikoissa luki?
"Pastori voitti koronan!" "Se oli yliluonnollista!"
Juttu oli sunnuntain Fresno Bee -lehden etusivulla, -
ja siinä kerrottiin, että rukouksen voima muutti kaiken -
ja että lääkärit kutsuivat minua ihmeeksi.
Minulla on sana sinulle, ja tässä se tulee: Tarinasi ei ole vielä loppu!
Juuri niin! - Mark näki unen ihmeistä, jotka tulevat lähtemään liikkeelle.
Uskon, että seuraavassa osiossa niistä yhteen -
on kirjoitettu sinun nimesi. Markilla on voitelu avata yliluonnollisia ovia, -
jotta saisit tietää kutsumuksesi. Mark rukoilee kohta puolestasi.
Yliluonnollista-ohjelma jatkuu hetken kuluttua.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Yliluonnollista-ohjelma jatkuu.
Mitä Jumala sanoi sinulle lopunajan kirkkaudesta, joka on jo alkanut?
Kun olin 19-vuotias, Jumala todella irrotti minut ruumiistani.
Seisoin alttarilla ylistämässä Herraa eräänä sunnuntai-iltana.
Jumala irrotti minut ruumiistani, ja nousin suoraan ylös katon läpi -
ja pois maapallolta. Näin maapallon allani ja katsoin ylöspäin.
Näin Jeesuksen seisomassa valtaistuimella, -
ja Hänen käsistään virtasi joki.
Ja mitä lähemmäs maapalloa se tuli, -
sitä voimakkaammaksi se kävi. Seisoin tuon joen rannalla.
Herra puhui minulle. Rinnallani oli kuin enkeli, joka toimi oppaanani.
Hän sanoi: "Hyppää jokeen!"
Halusin, mutta se oli liian kaukana.
Ajattelin, etten pystynyt siihen. Katsoin jokea, ja se täytti koko uoman.
Siirryin alemmas ajatellen, että sieltä pääsisi helpommin, -
mutta törmät muuttuivat korkeammiksi, ja sieltä oli yhä vaikeampi päästä.
Kolmannen kerran menin alas ajatellen, -
että sieltä olisi helpompi mennä, mutta maasta nousi puita, -
enkä enää edes nähnyt jokea.
Niinpä minun oli pakko sulkea silmäni, jotta voisin kuulla ja haistaa, -
missä joki meni, päästäkseni takaisin sen luo.
Sillä kerralla hyppäsin jokeen.
Sanoin: "Tiedän, että jos en nyt hyppää, en ikinä pääse sinne."
Kun hyppäsin, sukelsin Jumalan kirkkauteen.
Se oli aivan ihmeellistä ja valtasi minut. Tunnen sen nytkin.
Olen nyt kirkkaudessa. Se on ihmeellistä. Herra sanoi: -
"Vuodatan kirkkauteni viimeisinä päivinä, ja sinun äänesi on osa sitä."
Olin tuolloin 19-vuotias. Tiesin, että tulisin osallistumaan -
lopunajan herätykseen ja sielujen sadonkorjuuseen.
Kelluessani joessa aloin kutsua väkijoukkoja, -
jotka seisoivat joen rannoilla.
Osa hyppäsi jokeen, osa ei, mutta sitten joessa tapahtui muutos.
Kirkkaus ja virta voimistuivat, ja ääneni muuttui.
Ääneni kuulosti suurten virtojen pauhulta.
Kun nyt anelin ihmisiä hyppäämään jokeen, heitä tuli sinne tuhansittain.
Heitä tuli tuhansittain fyysisesti sairaina.
Heillä oli kaikenlaisia sairauksia ja vaivoja, -
mutta heti kun he tulivat kirkkauteen, he paranivat ihmeellisesti.
Tiedän jotain sinusta.
Jokin sinussa sanoo: "Tiedän, että on olemassa jotain enemmän.
Olen kuullut Jumalasta pienestä asti. Näen luomakunnan puhuvan Luojasta.
Kellostakin näkee, että joku on sen tehnyt."
Rukoile tämä rukous kanssani, sillä en voi kertoa sinulle, -
että Jumala on todellinen. Vain Jumala voi kertoa sen sinulle.
Hän vain odottaa, että annat Hänelle tilaisuuden siihen.
Toista tämä rukous ääneen ja tarkoita sitä niin hyvin kuin osaat.
"Rakas Jumala, olen tehnyt paljon virheitä, -
ja olen aidosti pahoillani.
Uskon, että Jeesuksen veri vuodatettiin, -
ja että Hänen verensä kautta syntini annetaan anteeksi.
Hänen verensä kautta minä paranen, -
ja Hänen verensä kautta saan uuden alun.
Ja nyt kun olen puhdas Jeesuksen tähden, -
Jeesus, tule asumaan sisimpääni.
Kiitos paljon siitä, että maksoit syntieni hinnan.
Otan Sinut Herrakseni. Aamen."
Mark, näit unen. - Niin näin.
Tai näyn. Mitä kohta tapahtuu? Katso kameraan ja kerro, mitä näit.
Näin Jumalan kirkkauden nousevan tämän studion ja hetken ylle.
Näin, että ihmiset sukelsivat Jumalan kirkkauteen ja tulivat paikkaan, -
jossa he saivat kohdata Jumalan ennen kokemattomalla tavalla.
Unessani näin myös paketteja, -
ikään kuin lahjoja, jotka olivat kauniita ja koristeellisia.
Niiden päällä luki: "Ihmeitä Jumalalta."
Vastaanottajan kohdalla luki, millaisen ihmeen kukin tarvitsi.
Minä vain jaan teille sitä, mitä Jumala on tehnyt.
Uskon, että tänään tapahtuu ihmeitä.
Yksi lahjoista oli paraneminen syövästä.
Yhdellä katsojista on haimasyöpä.
Olet loppuvaiheessa, eivätkä lääkärit ole antaneet sinulle toivoa.
Mutta minä sanon: "Elä, älä kuole, Jeesuksen nimessä!" Kiroan syövän -
sen juureen asti ja julistan, että elämässäsi tapahtuu ihme.
Elämässäsi tapahtuneesta ihme- paranemisesta kirjoitetaan lehdissä -
samoin kuin minusta kirjoitettiin. Julistan, että on toinenkin syöpä.
Jonkun vasemmassa kyljessä on syöpäkasvain.
Tuo kasvain katoaa tässä puhuessamme.
Jonkun niskassa on syöpäkasvain.
Niska muuttuu normaaliksi. Sitä ei voi edes leikata, -
koska se on liian lähellä aivoja, mutta Jumala parantaa sen nyt.
Ihmeesi tapahtuu nyt Jeesuksen nimessä.
Sain vielä yhden lahjan, jossa oli tarkka kuvaus.
Jonkun selän välilevyt ovat sulautuneet yhteen.
Lääkärit ovat sanoneet, ettei sille voi tehdä mitään leikkauksessakaan.
Kärsit todella kovista, lamaannuttavista kivuista.
Sinulle on suositeltu kivunhallintaa, koska muuta ei ole tehtävissä, -
mutta lääkäri Jeesus koskettaa sinua. Julistan paranemista kehoosi nyt.
Käsken nyt välilevyjä ja nikamia muuttumaan normaaleiksi, -
sellaisiksi kuin Jumala ne loi.
Paraneminen tapahtuu juuri nyt Jeesuksen nimessä.
Sano Jeesukselle ääneen, vaikka Hän jo sen tietääkin, -
mitä tarvitset tässä ilmapiirissä. Minä sanon: "Jumala sanoo, -
että kaikki on mahdollista." - Aamen.
Jumalan yliluonnollisuus ei tunne rajoja.
Voit saada varustusta läpimurtoon milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse taas uutta kristillistä tv-kanavaa.
Se tarvitsee ohjelmia, jotka muuttavat elämää -
ja joista virtaa Jumalan läsnäolo.
Ihmisten pitää päästä niihin käsiksi, milloin ja missä ikinä he tarvitsevat.
ISN on läsnä, milloin ikinä sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja -
ja muita ohjelmia. Lataa sovellus ilmaiseksi.
Milloin tahansa, missä tahansa.
Jumala ei ole rajoitettu, ei myöskään pääsysi yliluonnolliseen.
Ensi viikolla ohjelmassa: -
Entä jos sanoisin, että hengellinen ovi, jonka aukeamista olet odottanut, -
on jo avattu? Olen tohtori Kynan Bridges. Liity seuraani ensi viikolla, -
niin saat kuulla, että ihmeesi on jo annettu.
Taivaan suunnitelma todistaa sen.
Suomennos: Anni Lähteenmäki